EA หารือ “นายกมาเลเซีย” หวังยกระดับ EV งบลงทุน 3.86 หมื่นล้าน
EA เข้าพบ “นายกมาเลเซีย” หารือยกระดับโครงการ “EV” ในมาเลฯ เพื่อพัฒนาอุตสาหกรรมเทคโนโลยีสีเขียว ด้วยงบลงทุนราว 3.86 หมื่นล้านบาท
EA เข้าพบ “นายกมาเลเซีย” หารือยกระดับโครงการ “EV” ในมาเลฯ เพื่อพัฒนาอุตสาหกรรมเทคโนโลยีสีเขียว ด้วยงบลงทุนราว 3.86 หมื่นล้านบาท
6 ม.ค. 2566

ดาโต๊ะ ซรี อันวาร์ บิน อิบราฮิม นายกรัฐมนตรี ประเทศมาเลเซีย โพสผ่านเฟซบุ๊กส่วนตัววานนี้ เปิดเผยว่า นายสมโภชน์ อาหุนัย ตัวแทนจากบริษัท Energy Absolute Malaysia Sdn Bhd. บริษัทลูกของบริษัท พลังงานบริสุทธิ์ จำกัด (มหาชน) หรือ EA บริษัทพลังงานสะอาดยักษ์ใหญ่ในประเทศไทยที่มีมาร์เก็ตแคป 3.8 แสนล้านบาท ได้เข้าพบปะ
โดยมีความประสงค์ที่จะเข้าสำรวจตลาดมาเลเซีย ในด้านการสนับสนุน, ลงทุน และยกระดับโครงการนำร่อง ทั้งนี้จะเป็นการร่วมมือกับ Computer Forms Malaysia Berhad (CFM) เพื่อพัฒนาอุตสาหกรรมเทคโนโลยีสีเขียว และการถ่ายโอนความรู้ด้านเทคโนโลยี EV ในมาเล
รวมถึงการสร้างโรงงาน EV และโรงงานชิ้นส่วนต่างๆ โดยเฉพาะในกลุ่มคมนาคม เช่น รถบัสอีวี, รถบัสโรงเรียนอีวี, เรืออีวี, มอเตอร์ไซค์อีวี, แบตเตอรี่อีวี, รถไฟอีวี และรถยนต์อีวี เป็นต้น ด้วยงบลงทุน 5 พันล้านริงกิต หรือราว 3.86 หมื่นล้านบาท